CELEX: C2007/020/47
Language: et
Date: 2007-01-27 00:00:00
Title: Kohtuasi T-383/06: 19. detsembril 2006 esitatud hagi — Icuna.com versus parlament

27.1.2007   
            
            
               ET
            
            
               Euroopa Liidu Teataja
            
            
               C 20/31
            
         19. detsembril 2006 esitatud hagi — Icuna.com versus parlament
   (Kohtuasi T-383/06)
   (2007/C 20/48)
   Kohtumenetluse keel: prantsuse
   Pooled
   
      Hageja: Icuna.com SCRL (Braîne-le-Château, Belgia) (esindajad: advokaadid J. Windey ja P. de Bandt)
   
      Kostja: Euroopa Parlament
   Hageja nõuded
   
               —
            
            
               Tühistada Euroopa Parlamendi 1. detsembri 2006. aasta otsus, millega pakkumismenetluses EP/DGINFO/WEBTV/2006/2003 võeti vastu äriühingu MOSTRA pakkumine ning lükati tagasi hageja pakkumine;
            
         
               —
            
            
               tuvastada ühenduse lepinguväline vastutus ning mõista Euroopa Parlamendilt välja kahjuhüvitisena hageja kasuks summas 58 700 eurot pakkumismenetluses tehtud kulutuste eest ning hüvitis maine kahjustamisest tekkinud mittevaralise kahju eest ja määrata selle kahju hindamiseks ekspert;
            
         
               —
            
            
               igal juhul mõista käesoleva menetluse kulud välja Euroopa Parlamendilt.
            
         Väited ja peamised argumendid
   Hageja vaidlustab Euroopa Parlamendi otsuse, millega lükati tagasi hageja pakkumine pakkumismenetluses EP/DGINFO/WEBTV/2006/2003, 2. osa: saadete sisu, Euroopa Parlamendi veebitelevisiooni kanali loomise raames (1).
   Oma hagi toetuseks viitab hageja esiteks sellele, et vaidlustatud otsuse vastuvõtmiseni viinud menetluse käigus leidis aset menetluseeskirjade ilmne eiramine, mis seisnes akti vastu võtnud isiku pädevuse puudumises, finantsmääruse (2) artikli 101 rikkumises ja määruse nr 2342/2002 (3) artikli 149 rikkumises.
   Teiseks väidab hageja, et põhjendamata oma seisukoha muutmist, võttis parlament vastu otsuse, mis on vastuolus tema varasema 7. augusti 2006. aasta otsusega, milles otsustati sõlmida temaga hankeleping, ning et vaidlustatud otsuses arvesse võetud valikukriteeriumid ei olnud samad, mida kohaldati parlamendi esimeses otsuses, ning ei olnud sellistena pakkumiskutses ka määratletud. Järelikult rikuti nii selles sisalduvaid valikukriteeriume kui ka võrdse kohtlemise ja läbipaistvuse põhimõtteid ning põhjendamiskohustust.
   
      (1)  Hanketeade “Euroopa Parlamendi veebitelevisiooni kanal” (ELT 2006, S 87-91412).
   
      (2)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (3)  Nõukogu 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1; ELT eriväljaanne 01/04, lk 145).